Skote klap by Jhb-winkelsentrum | Maroela Media
Die polisie by verdagte wat in die been geskiet is. Foto: Verskaf
Kapt. Mavela Masondo, provinsiale polisiewoordvoerder, het aan Maroela Media gesê ŉ groep van ses verdagtes het omstreeks 09:00 by die sentrum opgedaag en op werknemers van ŉ sportwinkel toegeslaan toe hulle die winkel oopgesluit het.
“Die verdagtes het die werkers se selfone gegryp en op die vlug geslaan. Toe die verdagtes probeer wegkom, het veiligheidswagte by die sentrum hulle gekonfronteer en ŉ skietery het ontstaan,” het Masondo gesê.
Een van die verdagtes is tydens die skietery in die been gewond. Nog twee verdagtes is by die sentrum aangekeer en drie kon daarin slaag om te ontsnap.
Die polisie het tydens die inhegtenisnemings beslag gelê op ŉ ongelisensieerde vuurwapen en die selfone wat gesteel is.
Die gewonde verdagte is onder polisiebewaking na ŉ nabygeleë hospitaal geneem vir mediese behandeling. Sy toestand is stabiel.
Die polisie ondersoek ŉ saak van sakeroof en die onwettige besit van ŉ vuurwapen en ammunisie. ŉ Volskaalse soektog na die ander drie verdagtes is van stapel gestuur.
Dis hoekom ek of geen klein besigheid in sy regte verstand in hoerdie land sal besigheid doen nie. Jy sit jou lewe in gevaar as jy dit doen.
Plaas maak oom Cyril en kie dit reg, nou gaan soek hulle buitelandse beleggers… Hoe dwaas…
cyrilspoorloos en kiepies wat met hul agterente op put toilette vassit gaan oorsee vir hulp, maar kan nie hul eie land se probleme self oplos nie